২০১৬ সালে ঈগল মিউজিকের ব্যানারে প্রকাশ পায় অদিতের করা ভারতীয় শিল্পী পাপন এবং দোলার ‘মন দরিয়া’। ইউটিউবে গানটির ভিডিও এরই মধ্যে ৪৬ লাখ ভিউয়ার ছাড়িয়ে গেছে। সে সময় গানটির জন্য অদিতের প্রশংসা করেছিলেন পাপন। এবার পাপনের জন্য অদিত বানিয়েছেন ‘ধুলোমাখা’। প্রথম গানটির মতো এটিরও কথা লিখেছেন আসিফ ইকবাল। ভিডিও নির্মাতাও একই, তানিম রহমান অংশু। চলতি মাসেই গানচিলের ব্যানারে গানটি প্রকাশ পাওয়ার কথা।